Mesures COVID-19, vigents fins al 16 d’agost
2025-07-24

Després de l’última reunió de la Mesa Interdepartamental per a la prevenció i actuació davant la covid-19, celebrada dijous passat, el president de la Generalitat Valenciana, Ximo Puig, ha anunciat una sèrie de mesures per a contrarestar l’expansió del virus, que s’ha incrementat durant les últimes setmanes. Les noves mesures estan vigents des de hui 26 de juliol i almenys fins al pròxim 16 d’agost. La resolució que recull totes les últimes mesures aprovades pot consultar-se en el DOGV.

Així, les mesures vigents són:

– El toc de queda està actiu en 77 municipis de la Comunitat Valenciana, Burjassot entre ells, entre la 1h i les 6h.

– Reunions socials amb un màxim de 10 persones, tant en espais públics com privats.

– Tancament de l’oci nocturn. Aquests establiments podran operar com a bars o cafeteries fins a les 00.30 de la nit.

– Hostaleria: a les 00 h es deixa de servir i a les 00.30 h es tanca. Les taules podran ser d’un màxim de 10 persones en l’exterior i de 6 persones a l’interior.

– Espectacles i celebracions: es limita el seu aforament al 50% en interiors amb un màxim de 1500 persones i es podran celebrar fins a les 00.30 h.

– Els esdeveniments esportius en espais tancats podran celebrar-se al 50% de la seua capacitat, amb un màxim de 1500 persones.

– Piscines recreatives i spas: aforament en interiors restringit al 50% de la seua capacitat.